OzLabs/hebrew-wiki-articles huggingface dataset:
הינד לרוסי

הינד לרוסי טהירי (בהולנדית: Hind Laroussi Tahiri; נולדה ב-3 בדצמבר 1984), המוכרת בשם הבמה הינד, היא זמרת הולנדית-מרוקאית.

== ביוגרפיה ==
הינד מופיעה ב[[אירוויזיון 2008]]
הינד נולדה לאבא מרוקאי ואמא הולנדית בחאודה שבהולנד ב-3 בדצמבר 1984.

הינד החלה לשיר בפומבי כשהייתה בת 8. זמן קצר לאחר מכן, היא לקחה שיעורי שירה. כשהייתה בתיכון, הינד הופיעה במספר מופעי מוזיקה. היא הוזמנה לשיר בגאלה של TMF שהתקיים בגרמניה. הופעתה בגאלה הביא אותה לתיאטרון. ב-2002, הינד הופיעה בתוכנית הכישרונות Soundmixshow , והגיעה עד לגמר התוכנית. הינד הופיעה גם בגרסה ההולנדית של אמריקן איידול, שנקראת Idols , והגיעה על לגמר התוכנית במקום ה-3. הינד הופיעה גם בתזמורת נצרת.

ב-2008, הינד הייתה נציגת הולנד באירוויזיון 2008 עם השיר "Your Heart Belongs To Me". היא סיימה במקום ה-13 בחצי הגמר הראשון של התחרות ולא הצליחה להעפיל לגמר.

ב-29 באוגוסט 2009, הינד הופיעה בתוכנית הסאטירה ההולנדית Let's Dance של ערוץ הטלוויזיה RTL 4. בזמן הריקוד שרקדה, נחשף בטעות השד השמאלי שלה. בריאיון לעיתון ההולנדי De Telegraaf , אמרה הינד כי הייתה מודעת למקרה זה אך קיוותה שאיש לא ראה זאת. בנוסף, היא אמרה כשהיא מסתכלת בקטע הריקוד, היא הייתה המומה מאחר שלעולם לא התכוונה להופיע בעירום.

== דיסקוגרפיה ==
* Around The World (2003)
* Halfway Home (2005)
* Crosspop (2010)

== קישורים חיצוניים ==

* 

== הערות שוליים ==

קטגוריה:זמרות הולנדיות
קטגוריה:אמנים הולנדים הידועים בשם במה
קטגוריה:משתתפי אירוויזיון 2008
קטגוריה:נציגי הולנד באירוויזיון
קטגוריה:מרוקאיות שנולדו ב-1984
הפיתול הבתר-מרכזי

הפיתול הבתר-מרכזי הוא קפל בקליפת מוח האדם, הנמצא על הקצה הקדמי של האונה הקודקודית. על קפל זה ממוקם האזור הסומטו-סנסורי הראשוני אשר אחראי על התחושה המודעת של מגע, לחץ, טמפרטורה וכאב.

==מבנה ומיקום==
הפיתול הבתר-מרכזי מאורגן בצורה סומטוטופית, כך שכמות האקסונים המעצבבים חלקים בגוף מִשְׁתָנָה בהתאם למורכבות ההפעלה של החלק המעוצבב ולא רק לפי גודלו. אך מנגד, על הפיתול נשאר הסדר האנטומי של אזורים קרובים בגוף. את המידע החושי הפיתול מקבל מן התלמוס, ומעביר אותו הלאה לאזורים סומטוסנסוריים אסוציאטיביים.

הפיתול הבתר-מרכזי מסומן באזורי ברודמן כאזורים 1, 2 ו-3. מבחינה מרחבית הוא אחורית לחריץ המרכזי, חריץ המתווה את החלוקה בין האונה הקודקודית לאונה המצחית, וקדמית לחריץ הבתר-מרכזי. חלקו הלטרלי (צידי) של הפיתול תחום על ידי המענית הצדית (Lateral sulcus או Sylvian fissure), ומן הצד המדיאלי של הפיתול נמצא קפל של רקמת מוח המהווה המשך לפיתול הבתר-מרכזי. קפל זה הנמצא על דופן ההמיספרה נקרא אונית מסב המרכז (Paracentral lobule) מקשר אותו יחד עם הפיתול הקדם-מרכזי. האוניה מתפקדת כמוקד שליטה ראשוני של תנועותיו המוטוריות של חלקי הגוף התחתונים, ומקבלת את המידע הסנסורי הראשוני מחלקים אלו.

== אספקת הדם ==
העורק המוליך דם לפיתול הבתר מרכזי הוא עורק המוח האמצעי (Middle cerebral artery), ופגיעה בו תגרור אובדן תחושה מודעת של מידע חושי של מגע.

== ראו גם ==
* קליפת הראייה
* קווליה
* חוט השדרה

==קישורים חיצוניים==

== הערות שוליים ==
<br />

קטגוריה:המוח הגדול
Wand'rin' Star

Wand'rin' Star (בעברית: "כוכב נודד") הוא סינגל של השחקן לי מרווין, שהגיע לראש מצעדי הפזמונים בבריטניה ובאירלנד במרץ 1970.

את השיר כתבו במקור אלן ג'יי לרנר (מילים) ופרדריק לאו (לחן) למחזמר "צבע את הקרון שלך" בשנת 1951. ב-1969 נוצר סרט על פי המחזמר (בישראל הופץ הסרט תחת השם "המכורים לזהב"), ובו שיחק לי מרווין בתפקיד בן רומסון. מרווין, גם שאינו זמר, שר את כל שירי הדמות בסרט, ודחה את ההצעה שזמר אחר ישיר את השירים. אף על פי שהסרט עצמו נכשל בקופות, הפסקול זכה להצלחה. בעיבוד ותיזמור של נלסון רידל, הגרסה של מרווין לשיר "Wand'rin Star" הגיעה לראשי מצעדי הפזמונים בבריטניה ובאירלנד, כשבמקום השני היה שירם של הביטלס "Let It Be". מרווין לא הוציא סינגל נוסף, ולכן הוא נחשב לזמר של להיט אחד.

גרסת כיסוי של השיר הופיעה באלבום "Top of the Pops, Volume 10" משנת 1970. אחד המבקרים השתמש במונחים "קרקור מהגרון" ו"חרחור של גרגויל" כשתיאר את הרגשתו.

הקומיקאי והסופר ג'וליאן קלארי הקליט גרסת כיסוי של "Wand'rin' Star", שיצאה כסינגל בממלכה המאוחדת ב-1990, יחד עם השיר פרי עטו "Uncanny and Unnatural".

ב-1997 הקליטה להקת שיין מקגוון והפופס באלבומם "The Crock of Gold".

ב-2002 בוצע השיר בהלווייתו של המוזיקאי הבריטי ג'ו סטראמר, מנהיג להקת הקלאש.

השיר מוזכר בשיר "Build A Fire" של להקת The KLF. מילות הסיום של השיר הן: "We'll stop for lunch, in some taco bar./Lee Marvin on the jukebox, 'Wand'rin' Star.'"

בשנת 1980 בוצעה בתוכנית שעה טובה עם מני פאר גרסה עברית לשיר זה בשם "דודה עם שיני זהב". הביצוע היה של ספי ריבלין בליווי שלישיית אדלר במפוחיות פה, והגרסה הושרה עם מילים היתוליות של אפרים סידון ועיבוד של אלדד שרים.

== קישורים חיצוניים ==

* [https://www.youtube.com/watch?v=lKhmW98ope8 הגרסה העברית לשיר - דודה עם שיני זהב] באתר youtube
*[https://www.youtube.com/watch?v=NTymtAbaG08 יוטיוב, השיר בביצוע המקורי של לי מרווין]

== הערות שוליים ==

קטגוריה:שירים ממחזות זמר
קטגוריה:שירים באנגלית
קטגוריה:שירי 1970
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
בריתריים

בריתריים (שם מדעי: Barytheriidae; משמעות שמם: "בהמות כבדות") היא משפחה נכחדת מסדרת הפילאים, אחת מהפרימיטיביות ביותר שהתפתחה למיני הפילים המוכרים ולממותות. בבמשפחה שני סוגים אשר התקיימו מסוף תקופת האאוקן עד לתחילת האוליגוקן. המאובנים שלהם התגלו בצפון אפריקה (באזור מצרים ולוב) ובעומאן שבחצי האי ערב.

יצורים אלה היו דומים בגודלם להיפופוטם באורך ממוצע של 4 מטר גובה של 2 מטר ומשקל של 2 וחצי טון. מינים אלה היו מראשוני הפילאים שהיו בעלי דו-צורתיות זוויגית. במראם דמו מעט לשפנים או טפירים ענקיים והם היו בעלי חוטם קצר ועגלגל, דומה לזה של פיל ים אך לא לחדק של פילים מודרניים. בתוך פיהם בלטו 4 שיניים חותכות, שתיים בלסת העליונה ושתיים בתחתונה והם יועדו כנראה לתלישת עשבים או צמחי מים.

הבריתריים נכחדו לחלוטין עם סוף הפלאוגן והוחלפו במיני פילאים מותאמים יותר לסביבה היבשה שנוצרה.

==מיון==
* בריתריום (Barytherium) - תואר לראשונה בשנת 1906
**מין Barytherium grave
* עומאניתריום (Omanitherium) - תואר לראשונה בשנת 2012
**המין Omanitherium dhofarensis

==קישורים חיצוניים==

*
קטגוריה:בעלי חיים שתוארו ב-1906
קטגוריה:טקסונים שתוארו בידי צ'ארלס ויליאם אנדרוס
אנימיקס

אנימיקס הוא פסטיבל שנתי לאנימציה, קומיקס וקריקטורה, המתקיים מדי קיץ בתל אביב.

== אודות ==
אנימיקס הוא פסטיבל בין־לאומי להנפשה, קומיקס וקריקטורה המתקיים במיתחם סינמטק תל אביב מדי חודש אוגוסט.

האירוע מתקיים במשך חמישה ימים וכולל עשרות אירועי תוכן הכוללים, בין היתר: הקרנות אנימציה, סדנאות קומיקס ואנימציה, מפגשי אמן עם מאיירים, שוק קומיקס עם דוכני מכירה מתחום הקומיקס והקריקטורה ועוד.

לפי הערכות המארגנים, מדי שנה מבקרים בפסטיבל כ-15,000 – 20,000 איש. הפסטיבל מארח מדי שנה אורחים מהארץ ומהעולם הפועלים בתחומים אלו.

קהל היעד של פסטיבל אנימיקס הוא ילדים ונוער אך גם מבוגרים חובבי קומיקס. ההפסטיבל מכיל רצועה של תוכניות המיועדות לילדי הגיל הרך ונוער וגם לקהל הבוגר.

הפסטיבל משמש פלטפורמה לז'אנר האמנויות המאוירות כפי שהן משתקפות באנימציה, קומיקס וקריקטורה. כמו כן מוקרנים בו סרטי הנפשה מכל העולם.

באנימיקס יש דגש גם על אנימציה ישראלית מקורית. מדי שנה מתקיים במסגרת הפסטיבל אירוע "אסיף" ("תחרות האוסקר" של סרטי האנימציה המקומיים), המציג את היצירה המופקת בתחום זה על ידי אולפנים וסטודנטים בישראל.

אנימיקס משמש גם כבמה ליוצרים צעירים וותיקים בתחומי הקומיקס והקריקטורה בישראל. בימי הפסטיבל מתקיימים מפגשי אמן וסדנאות עם אמנים ישראלים העוסקים בסוג זה של יצירה.

כל שנה מתקיים גם אירוע אנימיקס מודיעין בו מעבירים הרצאות הקשורות לקומיקס וקריקטורה בעיר מודיעין.

הפסטיבל נתמך על ידי מועצת הקולנוע במשרד התרבות והספורט ומחלקת המופעים של עיריית תל אביב-יפו.

== היסטוריה ==
הפסטיבל מתקיים בתל אביב החל משנת 2000.

מאז 2011 מקיים הפסטיבל מהדורות מיוחדות גם מחוץ לתל אביב. שלוחת הפסטיבל בצפון הארץ – אנימיקס מגדל העמק.

בשנת 2019 הוצגו במהלך הפסטיבל מקבץ מרישומיו ואיוריו של סגן הדר גולדין שנפל במבצע צוק איתן.<ref></ref>

בשנת 2020 התקיים הפסטיבל בפורמט דיגיטלי/אנלוגי והציע עשרים תוכניות אונליין עם דגש מיוחד על אנימציה ישראלית עכשווית ועל מפגשי אמן מובילים בתחום הקומיקס, הקריקטורה והאנימציה בארץ. 

בשנת 2022 התמנה האנימטור בן מולינה לתפקיד אוצר האנימציה של הפסטיבל ובכך החליף את דודו שליטא שכהן בתפקיד מראשיתו של הפסטיבל.

בשנת 2024 שלומי צ׳רקה פרש מתפקיד אחראי תוכן קומיקס ובמקומו התמנתה דקל שי שחורי.

== צוות הפסטיבל ==
* ניסים חזקיהו - מייסד ומנהל אמנותי
* בן מולינה - אוצר האנימציה ומשנה למנהל אמנותי
* גלית ברסקי - מפיקת הפסטיבל
* דקל שי שחורי - אחראית תוכן קומיקס
* אור בנדל וחן סאלם - אחראים שוקומיקס
* איתמר דאובה -אחראי תוכן קריקטורות
* תום מדר ותמר סורוביץ׳ - אחראים תחרויות אנימציה

== קישורים חיצוניים ==
* 
*[https://sulamorsher.co.il/מדברים-על-זה/אנימיקס-2019-חגיגת-המצויירים-הגדולה-גיד/ אנימיקס 2019 – חגיגת המצוירים הגדולה], גידי אורשר

== הערות שוליים ==

קטגוריה:קומיקס
פיומיה

פיומיה (שם מדעי: Phiomia) הוא סוג של פילאי נכחד, אשר חי בתקופת האאוקן והאוליגוקן לפני 30–37 מיליון שנה. המאובנים שלו התגלו בצפון אפריקה וכללו מין אחד - Phiomia serridens, אשר תואר ב-1902 בידי החוקר הבריטי צ'ארלס ויליאם אנדרוס. המין שתואר היה שונה משאר הפילאים והוא שויך למשפחה משלו - פיומיים (Phiomiidae), זאת לאחר שמוין בתחילה כמין של טורף נכחד והועבר למשפחת ההאינודונים. המשמעות של שמו היא: "החיה עם שיני המסור של פיום", שבמצרים, שם התגלה.

פילאי זה דמה דמיון שטחי לפיל מודרני, אך היה קטן בהרבה והגיע לאורך 5 מטר, לגובה 2.5 מטר ולמשקל של 2 עד 3 טון. בניגוד לפילים הקיימים הוא היה בעל עצם אף קצרה וחלשה יותר, שלא תמכה בחדק שרירי אלא בחדק כמו של טפיר. הייתה לו לסת תחתונה מוארכת ביותר בעלות קצה שטוח, בדומה ללסתות של הפלטיבלודון, האמבלודון ועוד כמה גומפותריומיים, אשר התפתחו מאוחר יותר. מטרתם נועדה לחפור באדמה בחיפוש מזון או לביקוע של ענפים. הלסת העליונה גלשה מטה ובקציה בלטו 2 חטים אשר שימשו כנראה להגנה. שיניים נוספות בקצה האחורי של הלסת עזרו ללעוס מזון קשה.

==קישורים חיצוניים==

קטגוריה:פילאים פרהיסטוריים
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מגה-פאונה של הפלאוגן באפריקה
קטגוריה:מאובני טקסונים שתוארו ב-1902
בז שועל

בז שועל (שם מדעי: Falco alopex) הוא מין עוף דורס מן הסוג בז שבמשפחת הבזיים.

==תיאור==
בזי שועל זכרים ונקבות דומים במראה, אם כי הנקבות מעט גדולות יותר. אורך גופם הוא 32–38 סנטימטרים, מוטת כנפיהם 76–88 סנטימטרים ומשקלם 250–300 גרם. צבעו של בז בוגר נע בין חום ערמוני לחום אדמדם ומכסה את כל גופו. צבע ייחודי זה זיכה את המין בשמו הנפוץ בז שועל ומבדיל אותם משאר הבזים, שצבעם נוטה לצבע חום בהיר או כהה. מרבית נוצותיהם מנוקדות בכתמים שחורים, ועל הזנב שלהם יש פסים שחורים. רק באזור הגרון, בצידי הגוף ובחלק התחתון של הכנפיים אין רצועות או פסים. החלק העליון של המקור שחור וצהוב והחלק התחתון אפור. העיניים בצבע חום בהיר. רגליו של הבז ארוכות, קירחות וצהובות. לצעירים יש פלומה דומה למבוגרים אך עם דוגמאות גדולות יותר, בנוסף עור הפנים שלהם כחול-אפור ורגליהם ירוקות-צהובות.

==תפוצה ובית גידול==
בז השועל נפוץ לרוחב מרכז יבשת אפריקה. הוא מקנן באזורי הסוואנה שבדרום הסהרה מאזור מאלי עד לאתיופיה וקניה. מדי פעם הוא נודד מערבה לסנגל, גמביה, וגינאה ודרומה לרפובליקה הדמוקרטית של קונגו. לרוב הוא נמצא בסביבת צוקים וגבעות סלעיות.

==רבייה==
עונת הרבייה משתנה בין אזורים, אך תקופת הטלת הביצים נעה בין מרץ למאי. הקנים בנויים על מדפי סלע ובחללים בהרים, לרוב קרוב לקנים אחרים במושבה הכוללת בין 20 ל-25 זוגות. בכל תטולה ישנם בין שתיים לשלוש ביצים. הנקבה דוגרת על הביצים עד שהן בוקעות בזמן והזכר מביא מזון לנקבה ומסייע בהגנה על הקן. לאחר בקיעה, הנקבות מגדלות את הגוזלים עד שהם מתבגרים.

==מזון==
בז שועל ניזון בעיקר מבעלי חוליות וחרקים קטנים. מזונו נע בין לטאות, יונקים קטנים ועופות אחרים וכלה בחרקים, שהבז תופס לעיתים קרובות באמצע הטיסה. ניתן לראות הבז ניזון מחרקים לעיתים קרובות יותר במהלך שריפות דשא, שכן הוא ממתין בסמוך לקצה האש ותופס כל חרקים גדולים הבורחים מהלהבות.

==התנהגות==
בז השועל הוא מין בודד, המתקבץ יחד במושבות מאורגנות בעונת הרבייה. בשאר ימות השנה, בזי השועל מבלים את מרבית זמנן בציד הטרף שלהן על ידי ישיבה בנקודת תצפית וסריקת האזור במבט החד שלהם כדי לאתר תנועה. בדומה לבזים אחרים, גם בז השועל מסוגל לרחף לפרקי זמן קצרים בזמן הציד, אם כי התנהגות זו נצפתה פחות במין זה מאשר במיני בז אחרים.

== קישורים חיצוניים ==

*[https://animaldiversity.org/accounts/Falco_alopex/ Animal Diversity Web - fox kestrel]

== הערות שוליים ==

קטגוריה:בעלי חיים שתוארו ב-1861
קטגוריה:טקסונים שתוארו בידי תאודור פון הוגלין
קטגוריה:בזיים
קטגוריה:מאלי: עופות
קטגוריה:אתיופיה: עופות
קטגוריה:קניה: עופות
קטגוריה:עופות הסוואנה האפריקנית
I'll Follow the Sun

"I'll Follow the Sun" (בעברית: "אלך בעקבות השמש") הוא שיר בז'אנר פולק רוק, קאנטרי מאת להקת הביטלס. השיר נכתב על ידי ג'ון לנון ופול מקרטני (הקרדיט ניתן לשניהם), ונכלל באלבום Beatles for Sale שיצא בשנת 1964. השיר הוקלט עוד קודם לכן כשעוד הופיעה הלהקה בשם "החוצבים" (The Quarrymen), ונכלל בתקליט הבוטלג You Might As Well Call Us the Quarrymen משנת 1960.

כשנשאל אודות מילות השיר היה פול מקרטני משיב: "כתבתי את זה בטרקלין הקדמי (בביתי) ב-Forthlin Road. הייתי אז כבן 16. I'll Follow The Sun היה אחד מהראשונים. אני זוכר שכתבתי את זה מייד אחרי שחליתי בשפעת ולאחר שעישנתי סיגריה. אני זוכר את עצמי עומד שם בטרקלין, עם הגיטרה שלי, מביט מבעד לחלון, וכותב את זה.

==משתתפים==
* פול מקרטני - שירה וגיטרה בס
* ג'ון לנון - גיטרה אקוסטית וקולות ליווי
* ג'ורג' האריסון - גיטרה מובילה
* רינגו סטאר - תופים

==קישורים חיצוניים==

קטגוריה:שירי הביטלס
קטגוריה:שירי 1964
קטגוריה:שירים באנגלית
קטגוריה:שירי פולק רוק
קטגוריה:סינגלים שהגיעו למקום הראשון בשוודיה
בית הכנסת של רגנסבורג

חזית בית הכנסת בשנת 1915
פנים בית הכנסת מ-1912]]
בית הכנסת של רגנסבורג היה אחד מבתי הכנסת העתיקים של יהדות גרמניה. בית הכנסת נבנה לראשונה בתחילת המאה ה-13. במהלך השנים הוא נהרס ונבנה מחדש מספר פעמים. בעידן החדש נחנך בית כנסת מפואר ב-1912, אשר הוחרב בליל הבדולח ב-1938. בשנת 2019, כשמונים שנה לאחר שנהרס בית הכנסת נחנך מבנה חדש המשמש גם כמרכז הקהילה היהודית בעיר.

==היסטוריה==
הקהילה היהודית בעיר רגנסבורג נוסדה בראשית המאה ה־11 והיא אחת הקהילות העתיקות בגרמניה. בית הכנסת נבנה לראשונה בין השנים 1210–1227 בסגנון רומנסקי בשטח בית החולים ששכן במרכז הגטו היהודי.

בשנת 1517, בלתסר הובמאייר, שהיה הכומר בכנסיה בעיר, נשא דרשות והטיף כנגד אנשי הקהילה היהודית ברגנסבורג אך זו גרמה לגירושו מהעיר. ב-12 בינואר 1519 בעיר ולס מת הקיסר מקסימיליאן הראשון שהיה פטרון היהודים, והמועצה המקומית ניצלה את האירוע לגרש את היהודים ולהרוס את בית הכנסת. הקהילה היהודית הודיעה מיד כי על כל חבריה לעזוב העיר עד 25 בפברואר. עיכוב של שלושה ימים לסדר את מצבם הכלכלי היה כל מה שהעניקה מועצת העיר ליהודי רגנסבורג. חמש מאות מהיהודים נמלטו מהעיר וקודם לכן הם החלו בהריסת בית הכנסת. הריסת האכסדרה החלה ב-21 בפברואר, והאולם המרכזי למחרת. התאריכים המדויקים מעניינים מכיוון שהם מראים כמה מעט זמן היה לאלברכט אלטדורפר להכין את השרטוטים האדריכליים ששימשו תבניות לשני התחריטים שבתמונות.

על השטח הוקמה קפלה לכבוד הבתולה הקדושה. יהודים הורשו לשוב לעיר בשנת 1669, אך תחת מגבלות שונות שכללו גם איסור לבנות בית כנסת.

בית הכנסת נבנה מחדש בשנת 1841. במבנה החדש נכללו גם כיתות לימוד של בית הספר העממי היהודי ומקווה טהרה. בשנת 1907 נהרס המבנה מחשש להתמוטטות. חמש שנים מאוחר יותר הוקם בית כנסת חדש בהובלת רב הקהילה זליגמן מאייר ובתכנון האדריכלים יוזף קוך ופרנץ שפיגל. בית הכנסת נחנך ב-6 בספטמבר 1912 ברוב עם בהשתתפות ראש העיר אוטו גסלר, אשר מסר באופן טקסי את מפתחות בית הכנסת לרב הקהילה. בצמוד להיכל התפילה נבנו מוסדות הקהילה ומשרדים. להיכל התפילה צורה אליפטית ובחזיתו שני מגדלים עגולים המשמשים לעליה ליציע. את סגנון הבניה ניתן להגדיר כנאו-ביזנטי עם נגיעות ברוקיות.

ב-9 בנובמבר 1938 נהרס בית הכנסת על ידי הנאצים במהלך אירועי ליל הבדולח. אגף בית הספר והמשרדים שרד וחזר לשרת את הקהילה הנוכחית לאחר מלחמת העולם השניה.

בפברואר 2019 נחנך בעיר, באתר בית הכנסת הקודם, מרכז קהילתי הכולל בית כנסת חדש שנבנה בהשקעה של 9 מיליון אירו.

==גלריה==
אגף מוסדות הקהילה מ-1912 ששרד. השטח המגונן בצד ימין הוא אתר בית הכנסת מ-1912 שהוחרב. תמונה מ-2013. 
{| align="center"
|<gallery widths="210px" heights="180px" perrow="4">
 קובץ:Regensburg Synagogue, 1519.jpg|הכנסייה לבית הכנסת. תחריט מאת אלברכט אלטדורפר (1519)
 קובץ:Regensburg2.jpg|קשת כפולה ובמת בית הכנסת. תחריט מאת אלברכט אלטדורפר (1519)
 קובץ:SynagogendenkmalRegensburg.JPG|אנדרטת זיכרון לבית הכנסת שנהרס בשנת 1519. עוצבה על ידי דני קרוון (2005)
 קובץ:Synagogue regensburg bavaria deu november 2018.jpg|בית הכנסת הנוכחי, במהלך הבנייה (2018)
 </gallery>
|}

==קישורים חיצוניים==

* [https://www.youtube.com/watch?v=7WOLj0X0W1g&t=39s בית הכנסת ב-1912] - סרטון שיחזור דיגיטלי שבוצע על ידי סטודנטים באוניברסיטת רגנסבורג, הפקולטה לאדריכלות, 2013

==הערות שוליים==

קטגוריה:גרמניה: בתי כנסת
קטגוריה:גרמניה: בתי כנסת שנחרבו בליל הבדולח
קטגוריה:רגנסבורג
לאונרד אווסו

לאונרד אווסו (באנגלית: Leonard Owusu; נולד ב-3 ביוני 1997) הוא כדורגלן גנאי המשחק בעמדת הקשר.

==קריירה==
אווסו התחיל את הקריירה שלו במחלקת הנוער של דרימס. ב-11 באפריל 2018 ערך את הופעת הבכורה שלו בקבוצה הבוגרת בהפסד 1–2 לבצ'אם יונייטד. ב-2 במאי 2018 הבקיע צמד בניצחון 2–3 נגד אינטר אלייס.

ב-25 ביוני 2018 הושאל למ.ס. אשדוד עד לסיום העונה. ב-29 ביולי 2018 ערך אווסו את הופעת הבכורה שלו בקבוצה בתיקו 0-0 נגד הפועל רעננה במסגרת גביע הטוטו. ב-25 ביוני 2018 חתם אווסו בקבוצה לארבע עונות ב-12 באוגוסט 2019 הבקיע את שער הבכורה שלו בקבוצה בניצחון 1–4 נגד הפועל רעננה.

ב-21 בינואר חתם ל-4 עונות בקבוצת ונקובר וויטקאפס תמורת סכום העברה של 1.1 מיליון דולר.

ב-31 במרץ 2023 הצטרף לאוד גרינלנד מליגת העל הנורווגית.

ב-19 בינואר 2024 חתם בפרטיזן בלגרד.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני מועדון ספורט אשדוד
קטגוריה:כדורגלני ונקובר וייטקאפס
קטגוריה:כדורגלני אוד גרינלנד
קטגוריה:כדורגלני פרטיזן בלגרד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים גנאים בארצות הברית
קטגוריה:ספורטאים גנאים בנורווגיה
קטגוריה:ספורטאים זרים בסרביה
קטגוריה:גנאים שנולדו ב-1997
ארנבת הערבה

ארנבת הערבה (שם מדעי: Lepus townsendii) היא מין של ארנבת החיה במרכז אמריקה הצפונית באזורים ממוזגים. במראה היא דומה לארנבת השלג, לארנבת אלסקה ולארנבת ארקטית.

זוהי ארנבת גדולה יחסית, הגדולה מבין הארנבות המכונות "Jackrabbit" (ביניהם ארנבת האנטילופה וארנבת שחורת-זנב). היא מגיעה לאורך 56–65 סנטימטרים, עם זנב באורך 6–10 סנטימטרים ולמשקל 2.5–4.3 קילוגרם. הארנבות החיות בתחומים הצפוניים גדולות יותר מאלה שדרומיות מהן, והנקבות השרויות בהריון מתקדם נוטות לעלות במשקלם כשרובן מגיעות למשקל 3,600 גרם עד 3,800 גרם. בססקצ'ואן דווח על ארנבת מסוג זה במשקל של 9 קילוגרם.

ארנבת זו צבועה בחודשי האביב והקיץ באפור, אפור-חום או חום כהה עם בטן וחלקים תחתונים לבנים. לארנבת אוזניים גדולות ושחורות עם פנים ורודות ורגליים ארוכות מאוד, העוזרות לה לנתר במהירות ולברוח מאויביה. בחורף הארנבת משירה את פרוותה ומצמיחה פרווה לבנה ומעט אפרפרה כדי להסתוות מאויביה. הארנבת ממליטה בחודשי הקיץ 4 עד 5 גורים מפותחים יחסית.

==תפוצה==
הארנבת נפוצה במרכז-דרום קנדה ב:קולומביה הבריטית, אלברטה, ססקצ'ואן, מניטובה ואונטריו ובמרכז-מערב ארצות הברית בוושינגטון, אורגון, קליפורניה, נבדה, יוטה, איידהו, מונטנה, ויומינג, קולורדו, ניו מקסיקו, דקוטה הצפונית, דקוטה הדרומית, נברסקה, קנזס, מינסוטה, ויסקונסין, איוה, מיזורי ואילינוי.

הארנבת מצויה סביב מישורים ממוזגים, מורדות הרים עד לגובה 3,000 מטר כמו בהרי הרוקי, ולעיתים גם ביערות מחטניים פתוחים יחסית. חלק מתפוצתה היא נמצאת עם קרובתה - ארנבת שחורת-זנב, אך לרוב האחרונה מעדיפה אזורים נמוכים וחמימים יותר.

==התנהגות ==
ארנבת זו פעילת לילה. היא אוכלת צמחים, בעיקר עשב, עלים ונצרים.

הארנבת מתגוננת באמצעות ההסוואה, תוך שהיא קופאת בין הצמחייה בשקט ומצמידה את אוזניה לקרקע. אם היא מתגלה היא תרוץ במהירות של עד 55 קמ"ש ותקפץ בזגזוגים, לעיתים עד לגובה 5 מטרים.

==טורפים==
לארנבת טורפים רבים, ביניהם שונרים, פומה, קויוט, זאב אפור, גירית אמריקאית, שועל אדום, שועל אפור מצוי וגם נחשים כמו עכסנים יצודו את הצעירים. גם עופות דורסים כמו עיטים, נצים, בזים וינשופים שונים אך רובם מתמקדים בצעירים. עם זאת עקב פרוגינוס, אוח וירג'יניה מאיימים גם על הבוגרים. עיט זהוב מתעלם מהצעירים ומתמקד בבוגרים. חלקם נצדות גם מהאדם.

==תת-מינים==
לארנבת זו 2 תת-מינים:
* Lepus townsendii townsendii
* Lepus townsendii campanius

==קישורים חיצוניים==

==הערות שוליים==

קטגוריה:טקסונים שתוארו בידי ג'ון בקמן
קטגוריה:ארנביים
קטגוריה:קנדה: יונקים
קטגוריה:ארצות הברית: יונקים
קטגוריה:בעלי חיים שתוארו ב-1839
יחסי קוריאה הצפונית – שווייץ

יחסי קוריאה הצפונית–שווייץ הם היחסים הדיפלומטיים הרשמיים שבין הרפובליקה הדמוקרטית העממית של קוריאה לבין הקונפדרציה השווייצרית.

== היסטוריה ==
בין הרפובליקה הדמוקרטית העממית של קוריאה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה הדמוקרטית העממית של קוריאה לבין הקונפדרציה השווייצרית הם יחסים דיפלומטיים קרירים, המתמקדים בעיקר בבניית השלום שבין קוריאה הצפונית לדרומית.

ב-1953, בסוף מלחמת קוריאה ארגון ה-NNSC (הוועדה המפקחת של האומות הנייטרליות) מינתה את שווייץ לפיקוח על האזור המפורז שבין קוריאה הצפונית לזו הדרומית. הפיקוח על האזור המפורז היה המשימה הראשונה שקיבלו הכוחות המזוינים של שווייץ מחוץ לשווייץ עצמה (שווייץ שומרת על נייטרליות תמידית מאז קונגרס וינה). בשנת 1974 כוננה שווייץ יחסים דיפלומטיים עם קוריאה הצפונית.

בשנת 1995 החלה הסוכנות השווייצרית לסיוע הומניטרי בתוכנית של סיוע הומניטרי בקוריאה הצפונית על מנת להקל על הסבל של האוכלוסייה שנפגעה קשות מהרעב ששרר במדינה. ב-1997, שנתיים לאחר מכן, פתחה שווייץ משרד ייצוגי המיועד לשיתופי פעולה בפיונגיאנג בירת קוריאה הצפונית, ובמשך זמן מה מיקדה את פעילותה במדינה בשיתוף פעולה למען האצת פיתוחה של קוריאה הצפונית.

בין 1997 לבין 1999, שווייץ אירחה מפגש מרובע בין קוריאה הדרומית, קוריאה הצפונית, הרפובליקה העממית של סין וארצות הברית בז'נבה. בנוסף, היא אירחה שלוש פגישות חשובות אחרות בין ארצות הברית לבין קוריאה הצפונית בנושא נורמליזציה ביחסיהן הדיפלומטיים הדו-צדדיים והתנאים לחידוש הדמוקרטיזציה של קוריאה הצפונית.

מאז 2012 שווייץ מפעילה תוכנית הומניטרית קשיחה בקוריאה הצפונית.

== יחסים כלכליים ==
היחסים הכלכליים שבין שתי המדינות הם צנועים יחסית. שווייץ תומכת בסנקציות של האומות המאוחדות כנגד קוריאה הצפונית הנוהגת באופן מיליטריסטי.

== שווייצרים בקוריאה הצפונית ==
על פי הלשכה השווייצרית המרכזית לסטטיסטיקה, בסוף 2018 התגוררו בקוריאה הצפונית ארבעה אזרחים שווייצרים.

אף כי הוא אינו שווייצרי, מנהיג קוריאה הצפונית קים ג'ונג-און התחנך בילדותו למשך מספר שנים בעיר ברן בשווייץ ונחשף לתרבותה.

== נציגויות דיפלומטיות ==
* שווייץ אינה מיוצגת בקוריאה הצפונית, הן בדרג השגרירות והן בדרג הקונסולרי. שווייץ מיוצגת בקוריאה הצפונית באמצעות משרד ייצוגי שהיא מחזיקה בפיונגיאנג, בירת המדינה.
* קוריאה הצפונית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

== קישורים חיצוניים ==

* [https://www.eda.admin.ch/countries/korea-democratic-people-s-republic/en/home/switzerland-and/bilateral-relations.html Bilateral relations], אתר משרד החוץ של שווייץ

== הערות שוליים ==
חופזי קטן

Pluvialis fulva
חופזי קטן או חופזי פסיפי (שם מדעי: Pluvialis fulva) הוא מין עוף שוכן גדות ממשפחת החופמיים. הוא מצוי בעיקר לאורך חצי הכדור הצפוני מאלסקה עד סיביר וחלק מאירופה והוא נודד דרומה עד הודו, ניו זילנד, אוסטרליה ודרום-מזרח אסיה. באמריקה הוא נודד דרומה עד קליפורניה והוואי.

זהו מין חופזי באורך 23-26 ס"מ ומשקל 100-200 גרם. צבעו חום-זהוב מנומר בשחור, כשה"כיפה" והפנים שחורות וכן גם הגרון, החזה והבטן. משני צדי הבטן עובר פס לבן מהמצח עד לתחתית הכנפיים. הרגליים אפורות ובעלות אצבעות ארוכות והמקור כהה וחרוטי. העיניים שחורות ובעלות טבעת קטנה סביבן.

חופזים אלה נודדים בלהקות גדולות ברחבי הטונדרה, ערבות עשב, בשדות, שפלות ובקרבת שטחי בוץ המצויים בקרבת לגונות וביצות או שפכי נהרות. הם נוחתים ללינה באזורים אלה ומחפשים בהם רכיכות, סרטנים שונים וחרקים וכן גרגירים.

לרוב החופזי מקנן על הקרקע של הטונדרה בין צפון אסיה (בסיביר) למערב אלסקה. הנקבות מטילות 4 ביצים מוסוות ומגדלות את האפרוחים במשך כחודש, אז הם מתבגרים וכבר מסוגלים לנדוד.
בישראל החופזי הקטן מוגדר כחורף נדיר. עד עתה (2024) תועדו רק שתי תצפיות שלו. רק אחת מהן סיפקה ודאות שהעוף בילה כאן את החורף. כך שייתכן שהתצפית השנייה תיעדה עוף חולף. 

== קישורים חיצוניים ==

==הערות שוליים==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:חופמיים
קטגוריה:אלסקה: עופות
קטגוריה:קיריבטי: עופות
קטגוריה:פיג'י: עופות
פיקוס וירנס

פיקוס וירנס
פיקוס וירנס (שם מדעי: Ficus virens; מכונה גם white fig, manbornde או pilkhan) הוא מין עץ אפיפיט חלקי, והוא אחד המינים המכונים "תאנה חונקת"<ref></ref>.

תפוצת העץ היא ביבשת אסיה, בעיקר בצפון אוסטרליה, מלזיה והודו.

העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב<ref>Liu W., Wang P., Li J., Liu Wenyao, and Li Hongmei (2014), Plasticity of source‐water acquisition in epiphytic, transitional and terrestrial growth phases of Ficus tinctoria, Ecohydrol., 7; pages 1524–1533, doi:10.1002/eco.1475</ref>.

אחד מהעצים המפורסמים ממין זה הוא "Curtain Fig Tree" , שנמצא בקווינסלנד שבאוסטרליה, ומהווה אטרקציה תיירותית פופולרית<ref></ref>.

העץ גדל עד לגובה של 24–27 מטרים באזורים יבשים, ויכול להגיע עד לגובה של 32 מטרים באזורים לחים יותר.

לעץ יש שתי תקופות צמיחה ופריחה עיקריות: בין פברואר לתחילת מאי ובין יוני לתחילת ספטמבר. עליו הם בגוון ורוד-אדמדם, ולעיתים צמרתו גדולה יותר מאשר הגזע עצמו.

עליו של העץ משמשים לתיבול של מאכלי קארי במטבח התאילנדי, והם מכונים בתאילנדית: "ผักเลือด".

==קישורים חיצוניים==

==הערות שוליים==

קטגוריה:צמחים שתוארו ב-1789
קטגוריה:טקסונים שתוארו בידי ויליאם אייטון
וירנס
קטגוריה:אפיפיטים
בנז'מן לקונט

בנז'מן לקונט (בצרפתית: Benjamin Lecomte; נולד ב-26 באפריל 1991) הוא כדורגלן צרפתי המשחק בעמדת השוער במונפלייה.

==קריירה==
לקונט ערך את הופעת הבכורה שלו בקבוצה הבוגרת של לוריאן ב-26 באוקטובר 2010, במשחק גביע הליגה הצרפתית נגד מונקו. ב-20 בינואר 2011 חתם על חוזהו המקצועני הראשון, כשחתם על חוזה לשלוש שנים בלוריאן.

באוגוסט 2013 הושאל לעונה אחת לדיז'ון.

בתום עונת 2016/2017 ירדה לוריאן מהליגה 1 לליגה 2, וב-29 ביוני 2017 עבר לקונט למונפלייה.

ב-15 ביולי 2019 חתם במונקו לחמש עונות.

ב-20 באוגוסט 2021 הושאל לאתלטיקו מדריד לעונה אחת.

ב-13 ביולי 2022 הושאל לאספניול.

ב-27 בינואר 2023 חזר למונפלייה.

===קריירת נבחרות===
לקונט שיחק 4 משחקים בנבחרת צרפת עד גיל 19, ופעמיים בנבחרת צרפת עד גיל 20. ב-3 בספטמבר 2018 זומן לראשונה לסגל הנבחרת הבוגרת, בשל פציעתם של השוערים הוגו לוריס וסטיב מנדנדה.

==קישורים חיצוניים==

==הערות שוליים==

קטגוריה:שוערי כדורגל צרפתים
קטגוריה:כדורגלנים צרפתים
קטגוריה:כדורגלני לוריאן
קטגוריה:כדורגלני דיז'ון
קטגוריה:כדורגלני מונפלייה
קטגוריה:כדורגלני מונקו
קטגוריה:כדורגלני אתלטיקו מדריד
קטגוריה:פריז: כדורגלנים
קטגוריה:כדורגלני אספניול
קטגוריה:צרפתים שנולדו ב-1991
רפידין עבדאללה

רפידין עבדאללה (בצרפתית: Rafidine Abdullah, בערבית: رافيدين عبدالله ; נולד ב-15 בינואר 1994) הוא כדורגלן צרפתי-קומורואי המשחק בעמדת הקשר.<ref></ref><ref></ref>

==קריירה==
עבדאללה החל לשחק כדורגל במחלקות הנוער של מרסיי. בעונת 2011/2012 קודם על ידי המאמן דידייה דשאן, והחל להתאמן עם הקבוצה הבוגרת.<ref></ref> ב-9 באוגוסט 2012 ערך את הופעת הבכורה שלו בקבוצה הבוגרת, במסגרת הסיבוב השלישי של מוקדמות הליגה האירופית נגד אסיישירספור הטורקית.<ref></ref>

ב-2 בספטמבר 2013 חתם לארבע עונות בלוריאן, וב-15 בספטמבר ערך את הופעת הבכורה שלו בקבוצה.<ref></ref> ב-27 בספטמבר כבש את שערו הראשון בקריירה, בהפסד 1–2 למונפלייה.<ref></ref>

ב-3 באוגוסט 2016 עזב לראשונה את צרפת, וחתם לשלוש עונות בקדיס מהליגה הספרדית השנייה.<ref></ref>

ב-17 ביולי 2018 חתם בואסלנד-בוורן לשנתיים.<ref>[https://www.waasland-beveren.be/2018/07/w-b-versterkt-zich-rafidine-abdullah/ W-B versterkt zich met Rafidine Abdullah], waasland-beveren.be, 17 July 2019</ref> לאחר ששיחק 644 דקות בלבד בעשרה משחקים, עבדאללה והמועדון החליטו להפסיק את החוזה בהסכמה הדדית ב-28 בינואר 2019.<ref>[https://www.waasland-beveren.be/2019/01/w-b-en-abdullah-gaan-mekaar/ W-B EN ABDULLAH GAAN UIT MEKAAR], waasland-beveren.be, 28 January 2019</ref>

===קריירת נבחרות===
עבדאללה שיחק 4 משחקים בנבחרת צרפת עד גיל 18, 3 משחקים בנבחרת צרפת עד גיל 19, ו-7 משחקים בנבחרת צרפת עד גיל 20 בהם אף כבש שער.<ref></ref> כיוון שהוריו הם ממוצא קומורואני, הוא החליט לייצג את קומורו, וערך את הופעת הבכורה שלו בתיקו 2–2 עם נבחרת טוגו.<ref>http://tercerequipo.com/2016/11/12/un-cadiz-muy-serio-saca-tajada-en-el-campo-del-lider/</ref><ref>http://www.soka25east.com/agbeniadan-denies-comoros-major-upset-togo/</ref>

==קישורים חיצוניים==

==הערות שוליים==

קטגוריה:כדורגלנים קומורים
קטגוריה:כדורגלנים צרפתים
קטגוריה:קשרי כדורגל קומורים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני לוריאן
קטגוריה:כדורגלני קדיס
קטגוריה:כדורגלני ואסלנד-בוורן
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:מרסיי: כדורגלנים
קטגוריה:צרפתים שנולדו ב-1994
גוסטבו סקארפה

גוסטבו הנריקה פורטדו סקארפה (פורטוגזית: Gustavo Henrique Furtado Scarpa; נולד ב-5 בינואר 1994 בקמפינאס, ברזיל) - כדורגלן ברזילאי, משחק כקשר במועדון אולימפיאקוס מליגת העל היוונית.

== קריירת מועדונים ==
===ברזיל===
סקארפה הוא בוגר מועדון פלומיננסה. ב-1 ביוני 2014, במשחק נגד אינטרנסיונל, ערך את הופעת הבכורה שלו בסרייה A הברזילאית.

בתחילת 2015, גוסטבו הושאל לרד בול ברזיל כדי לקבל יותר דקות משחק. ב-31 בינואר, במשחק במסגרת ליגת פאוליסטה מול קפיוואריאנו, ערך את הופעת הבכורה שלו במועדון. ב-11 בפברואר הבקיע סקארפה את שערו הראשון עבור הקבוצה במשחק מול ברגנטינו.

בתום ההשאלה חזר גוסטבו לפלומיננסה. ב-10 ביולי, במשחק מול קרוזיירו כבש את שערו הראשון עבור המועדון.

ב-1 ביולי 2018 עבר בהעברה חופשית לפלמיירס ושיחק בקבוצה כ-5 עונות. הופיע ב-131 משחקי ליגה, בהם כבש 18 שערים.

=== פרמייר ליג ===
ב-1 בינואר 2023 שוחרר מפלמיירס ועבר לקבוצת נוטינגהאם פורסט מהפרמייר ליג. את הופעת הבכורה שלו בקבוצה ערך ב-4 בינואר 2023 שם עלה כמחליף במשחק מול סאות'המפטון.

== קריירה בינלאומית ==
ב-26 בינואר 2017, במשחק ידידות מול נבחרת קולומביה, ערך גוסטבו את הופעת הבכורה שלו בנבחרת ברזיל.

== תארים ==
קבוצתיים
;פלומיננסה
* אלופת ליגת פרמיירה ברזיל 2016
* זוכה גביע גואנברה - 2017
אישיים
* השחקן הטוב ביותר בליגת פרימיירה ברזיל - 2016
* חבר בנבחרת הסמלית של ליגת קאריוקה - 2016
* המבשל הטוב ביותר באליפות ברזיל - 2016 (10 בישולים)

== קישורים חיצוניים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלומיננסה
קטגוריה:כדורגלני פלמיירס
קטגוריה:כדורגלני נוטינגהאם פורסט
קטגוריה:כדורגלני אולימפיאקוס
קטגוריה:כדורגלני נבחרת ברזיל
קטגוריה:ספורטאים ברזילאים באנגליה
קטגוריה:ספורטאים ברזילאים ביוון
קטגוריה:ברזילאים שנולדו ב-1994
ראלי קטר

ראלי קטר הבינלאומי הוא מרוץ ראלי המתקיים אחת לשנה בעיר דוחה, בירת קטר. תוואי המסלול משלב בין קטעי נהגיה בשבילי עפר ובחול. המרוץ מתקיים מאז שנות השבעים ומהווה חלק מאליפות המזרח התיכון בראלי מאז שנת 1984 (אחד משני המרוצים היחידים, יחד עם ראלי דובאי, שהתקיימו לאורך כל שנות האליפות).

נאסר אל עטיה, נהג המרוצים המקומי, הוא הנהג בעל מספר הניצחונות הגבוה ביותר לאורך השנים (14 ניצחונות). מוחמד בין סולים ניצח את המרוץ תשע פעמים וסעיד אל-חג'רי השיג 5 ניצחונות.

==רשימת מנצחי המרוץ==
התוצאות מתייחסות רק לשנים בהם היה המרוץ חלק מאליפות המזרח התיכון בראלי
List of winners sourced in part from:<ref>[http://motorsportwinners.com/2011/10/middle-east-rally-championship/]</ref><ref>[http://www.ewrc-results.com/events.php?id=108&nation=60]</ref>
{|class="wikitable"
|-
!שנה!!נהג!!מכונית
|-
| 1984
| סעיד אל-חג'רי
| פורשה 911 SC
|-
| 1985 
| סעיד אל-חג'רי
| פורשה 911 SC
|-
| 1986
| ביורן וולדגרד 
| טויוטה סליקה TCT
|-
| 1987
| סעיד אל-חג'רי
| פורשה 911 SC
|-
| 1988 
| מוחמד בין סולים
| טויוטה סליקה TCT
|-
| 1989 
| סעיד אל-חג'רי
| פורד סיירה RS קוסוורת'
|-
| 1990
| מוחמד בין סולים
| טויוטה סליקה GT-4
|-
| 1991
| מוחמד בין סולים
| טויוטה סליקה GT-4
|-
| 1992 
| סעיד אל-חג'רי
| טויוטה סליקה GT-4
|-
| 1993 
| נאסר חליפה אל עטיה
| טויוטה סליקה GT-4
|-
| 1994 
| סוהיל אל-מקטום
| טויוטה סליקה GT-4
|-
| 1995 
| ח'ליפה אל-מוטאווי
| טויוטה סליקה GT-4
|-
| 1996
| מוחמד בין סולים
| פורד אסקורט RS קוסוורת'
|-
| 1997 
| מוחמד בין סולים
| פורד אסקורט WRC
|-
| 1998
| מוחמד בין סולים
| פורד אסקורט WRC
|-
| 1999 
| ניזאר אל-שאנפרי
| מיצובישי לאנסר איוו V
|-
| 2000
| מוחמד בין סולים
| פורד פוקוס WRC
|-
| 2001
| מוחמד בין סולים
| פורד פוקוס WRC
|-
| 2002 
| מוחמד בין סולים
| פורד פוקוס WRC
|-
| 2003
| נאסר אל-עטיה
| סובארו אימפרזה WRC
|-
| 2004
| נאסר אל-עטיה
| סובארו אימפרזה WRX STi
|-
| 2005 
| נאסר אל-עטיה
| סובארו אימפרזה WRX STi
|-
| 2006
| נאסר אל-עטיה
| סובארו אימפרזה WRX STi
|-
| 2007 
| נאסר אל-עטיה
| סובארו אימפרזה WRX STi
|-
| 2008 
| נאסר אל-עטיה
| סובארו אימפרזה WRX STi
|-
| 2009
| נאסר אל-עטיה
| מיצובישי לאנסר איוו X
|-
| 2010
| נאסר אל-עטיה
| פורד פיאסטה S2000
|-
| 2011 
| נאסר אל-עטיה
| פורד פיאסטה S2000
|-
| 2012 
| עבדולאזיז אל-כווארי
| מיני קופר S2000
|-
| 2013
| נאסר אל-עטיה
| פורד פיאסטה RRC
|-
| 2014
| נאסר אל-עטיה
| פורד פיאסטה RRC
|-
| 2015 
| נאסר אל-עטיה
| פורד פיאסטה RRC
|-
| 2016
| נאסר אל-עטיה
| סקודה פאביה R5
|-
| 2017 
| ראשיד אל נעימי
| סובארו אימפרזה WRX Sti
|-
| 2018 
| וויטק שטייף
| סקודה פאביה R5
|-
| 2019 
| נאסר אל-עטיה
| פולקסווגן פולו GTI R5
|}

==הערות שוליים==

קטגוריה:קטר: ספורט מוטורי
אנדרטת נר הזיכרון (ירושלים)

אנדרטת נר הזיכרון (ברוסית: Мемориал «Свеча памяти») היא אנדרטה לזכר מגיני לנינגרד במהלך המצור על לנינגרד, שמוצבת בגן סאקר שבירושלים
==עיצוב והקמת האנדרטה==
ימין
האנדרטה עשויה מברונזה ועל דפנותיה סמלי מדינת ישראל וסמל לנינגרד וכן כיתובים אודות גבורת הנצורים וההרוגים. בחלקה המרכזי "נר הזיכרון" עשוי מברונזה.

האנדרטה היא אבן פלדה בצורת נר, במשקל 680 ק"ג ובגובה 8.5 מטר, עשויה נחושת יצוקה, שהפכה להאנשה של סמל החיים השלווים שנהרסו במלחמה. העיצוב עשוי בצורת נר, שמשני צידיו נראות שתי דמויות - סמל מדינת ישראל וסמל סנקט פטרבורג. אחד מהם הוא עותק של מלאך מצריח קתדרלת פטרופבלובסקיה בסנקט פטרבורג, שנמצא תחת איומי אקדח. סמל נוסף המזכיר את אובדן העם היהודי בשואה הוא מגן דוד ובמרכזו חנוכייה, המסובכת בתיל דוקרני כסמל למחנות הריכוז. האנדרטה מוארת על ידי תנועת הלהבה ומושגת באמצעות ספירלה המוארת בשעות הלילה ליצירת אפקט מיוחד של נר תמיד בוער.

בתוך המבנה יש חיישנים, שעם קרבה של מישהו מופעלת הקלטת מטרונום לנינגרד, שנשמע במהלך פשיטות מטוסי האויב והזהיר את תושבי לנינגרד מפני ההפצצה. האנדרטה מכילה את סמלי העיר סנקט פטרבורג וישראל וכן כתובת בשלוש שפות: "זכרו את החיים והנופלים אשר רמסו מוות במוות".

ב-12 בנובמבר 2019 קפסולה עם אדמה מבית הקברות לזכר פיסקרבסקויה, מקום הקבורה הגדול ביותר לחללי המלחמה הפטריוטית הגדולה, הונחה מתחת לאנדרטה במסגרת פרויקט "ימי סנקט פטרבורג בישראל".

העבודה על האנדרטה נמשכה שלוש שנים. שמות הנדיבים, שבזכותם נוצרה האנדרטה, מגולפים על הלוחות הממוקמים למרגלות ה"נר".

==טקס החניכה==
נשיא רוסיה ולדימיר פוטין נואם בטקס חנוכת האנדרטה, 23 בינואר 2020
טקס הנחת אבן הפינה נערך ב-12 בנובמבר 2019. האנדרטה נחנכה ב-23 בינואר 2020, במלאת 76 שנה להסרת המצור ובמסגרת אירועי פורום השואה העולמי החמישי. בטקס החניכה השתתפו ראש עיריית ירושלים משה ליאון, ראש ממשלת ישראל בנימין נתניהו, נשיא רוסיה ולדימיר פוטין, יו"ר מועצת יד ושם הרב ישראל מאיר לאו, נשיא המדינה ראובן ריבלין, יורי קנר יו"ר הקרן הקיימת לישראל.

בטקס פתיחת האנדרטה שנערכה השתתפו נשיאים ובכירי שתי המדינות, ותיקי מלחמה ונציגי הקונגרס היהודי העולמי, הקונגרס היהודי הרוסי והקונגרס היהודי האירו-אסיאתי, וכן מאות אורחים שהגיעו במיוחד לטקס מרוסיה וממדינות אחרות. ראש עיריית ירושלים משה ליאון הודה לרוסיה בשם כל מי ששרד באושוויץ בזכות הצבא הסובייטי: "תודה שעצרתם את מכונת המוות הנוראה הזו". הקונגרס היהודי האירו-אסיאתי השיק תוכנית מיוחדת שמטרתה לשמר את הזיכרון ההיסטורי ולהעמיק את ההבנה ההדדית בין העמים. בטקס השתתפו סולן תיאטרון מרינסקי ואסילי גרלו ומקהלת יוצאי ישראל. הם שרו את "יום הניצחון" כשכל הקהל שר איתם. סולנית תיאטרון מרינסקי והזמרת מרינה מקסימיליאן שרו את "מנופים" והשיר "צעיף כחול".

==ביקורת==
האנדרטה הוקמה על שטח גינת כלבים שהייתה במקום, ועקב כך הקמתה גררה מחאות מצד התושבים.

==ראו גם==
* אנדרטת הניצחון בנתניה

==קישורים חיצוניים==

*[https://topspb.tv/programs/stories/484545/ אנדרטת נר הזיכרון], באתר topspb.tv
*[https://www.youtube.com/watch?v=eQLcGFbFkJw טקס חניכת האנדרטה], משרד ראש הממשלה
*[https://www.youtube.com/watch?v=RgznO_Pbsw4 טקס חניכת האנדרטה], נשיא מדינת ישראל
*[https://www.israelhayom.co.il/article/726943 ריבלין לפוטין: "תאריך סמלי בהיסטוריה המשותפת שלנו"] באתר ישראל היום

==הערות שוליים==

נר הזיכרון
נר הזיכרון
קטגוריה:גן סאקר
שווה כסף (תוכנית טלוויזיה)

שווה כסף הייתה תוכנית אקטואליה צרכנית ישראל<nowiki/>ית בהגשת שרון גל. התוכנית שודרה בין ה-17 בנובמבר 2019 עד ה-5 במרץ 2020 ברשת 13.

== היסטוריה ==
לפני עליית התוכנית שודרה התוכנית "ברקוד" בערוץ 13.

ב-22 בספטמבר 2019 פורסם שנגה ניר נאמן, מגישת התוכנית "ברקוד", הודיעה על רצונה לעזוב את תפקידה.

ב-25 בספטמבר 2019 פורסם ששרון גל יגיש את התוכנית במקום נגה ניר נאמן.

ב-17 בנובמבר 2019 עלתה התוכנית בערוץ 13. התוכנית משתמשת באריזה גרפית שונה, אך באותה מוזיקת נושא ששימשה את "ברקוד".

התוכנית האחרונה שודרה ב-5 במרץ 2020 ושרון גל החל להגיש את התוכנית "חמש עם שרון גל". במקום התוכנית שודרה תחילה המהדורה המוקדמת של חדשות 13. ב-10 במאי 2020 חזרה לשידור התוכנית "לפני החדשות" עם הילה קורח לאחר הפסקה ושובצה מחדש במשבצת השידור של "שווה כסף".

== קישורים חיצוניים ==
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות
יחסי קזחסטן–שווייץ

יחסי קזחסטן–שווייץ הם היחסים הדיפלומטיים הרשמיים שבין רפובליקת קזחסטן לבין הקונפדרציה השווייצרית.

== היסטוריה ==
בין רפובליקת קזחסטן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קזחסטן לבין הקונפדרציה השווייצרית הם יחסים דיפלומטיים חמים מאוד וידידותיים וצפויים להתפתח אף יותר בעתיד, בצמוד להתפתחותה של הכלכלה הקזחית.

שווייץ הכירה לראשונה בעצמאותה של רפובליקת קזחסטן ב-23 בדצמבר 1991. השגרירות השווייצרית במוסקבה הייתה הראשונה לקבל עליה את האחריות על היחסים הדיפלומטיים והפוליטיים עם המדינה החדשה. ב-1994 נפתחה קונסוליה רשמית שווייצרית באלמטי, שהייתה בירת קזחסטן באותו הזמן. זו שודרגה בשנת 1998 למעמד קונסוליה כללית.

ב-2009 פתחה שווייץ שגרירות בבירתה החדשה של קזחסטן - אסטנה, הנקראת היום על שם נשיאה הראשון של קזחסטן, נור-סולטן. בעקבות כך, הורד הדרג הדיפלומטי של הקונסוליה הכללית באלמטי לקונסוליית כבוד.

== יחסים כלכליים ==
מכל מדינות ה"סטן" שבמרכז אסיה (קזחסטן, קירגיזסטן, אוזבקיסטן, טג'יקיסטן וטורקמניסטן), קזחסטן היא שותפת הסחר החשובה ביותר של שווייץ. היחסים הכלכליים שבין שתי המדינות משתפרים וצומחים מדי שנה, עם פוטנציאל עצום הגלום במדינה הגדולה שיגרום להתפתחות גדולה אף יותר ביחסים. עם סחר דו-צדדי של 2.8 מיליארד דולר אמריקאי, שווייץ היא שותפת הסחר החמישית בגודלה של קזחסטן. לפי הסטטיסטיקה מהבנק הלאומי של קזחסטן, שווייץ היא גם המשקיעה השלישית בגודלה של קזחסטן (אחרי הולנד וארצות הברית). ארבעים חברות שווייצריות מקיימות פעילות שותפת בקזחסטן.

בין שתי המדינות ישנם הסכמים כלכליים וישנה גם ועדה כלכלית הפועלת מאז 1999. ענפי הייצוא המרכזיים של שווייץ לקזחסטן הם כימיקלים, מוצרי פרמצבטיקה וכו'. ענפי הייבוא המרכזיים של שווייץ מקזחסטן הם בעיקר נפט וגז טבעי המצויים במדינה בכמויות גדולות.

== שווייצרים בקזחסטן ==
על פי הלשכה המרכזית לסטטיסטיקה, בסוף שנת 2017 התגוררו בקזחסטן שלושים ואחד אזרחים שווייצרים.

== נציגויות דיפלומטיות ==
* קזחסטן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. קזחסטן מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בקזחסטן בדרג השגרירות באמצעות שגרירות רשמית שהיא מחזיקה בנור-סולטן, בירת המדינה. שווייץ מיוצגת בקזחסטן גם בדרג הקונסולרי באמצעות קונסוליה רשמית שהיא מחזיקה באלמטי.

== קישורים חיצוניים ==

* [https://www.eda.admin.ch/countries/kazakhstan/en/home/switzerland-and/bilateral-relations.html Bilateral relations Switzerland–Kazakhstan], אתר משרד החוץ של שווייץ

== הערות שוליים ==
יהודה נסרדישי

יהודה נסרדישי (1944 - 12 בנובמבר 2019) היה מנהל רשות המיסים בישראל בשנים 2007–2011.

==ביוגרפיה==
נסרדישי נולד בטהראן שבאיראן ועלה לישראל כשהיה בן ארבע. הוא שירת בנח"ל בשנים 1963–1965.

בשנת 1987 קיבל תואר ראשון במדעי החברה מאוניברסיטת בר-אילן. היה בעל הסמכת יועץ מס (1994).

נסרדישי עבד ברשות המיסים במשך 45 שנים. החל את דרכו בשנת 1966 כפקיד גבייה במס הכנסה בנתניה, ולאחר מכן התקדם לתפקידים בכירים, בהם פקיד שומה נתניה, סגן נציב מס הכנסה לגבייה ומודיעין, פקיד שומה מפעלים גדולים ומשנה למנהל רשות המיסים. זכה בתואר יקיר השירות של משרד האוצר לשנת תשנ"ח. בעקבות פרשת רשות המיסים, שהביאה לפרישתו של מנהל רשות המיסים, ג'קי מצא מונה נסרדישי באפריל 2007 למנהל רשות המיסים, ונדרש לשקם את הרשות מהמשבר שגרמה הפרשה. בעקבות החלטה של המוסד הישראלי לתקינה בחשבונאות לאמץ את תקן IFRS החל משנת 2008, הובילה רשות המיסים מהלך לדחיית החלתו של תקן זה בדו"חות המס לשנים 2007–2009. בשנת 2010 נמנה עם חברי ועדת ששינסקי לבחינת המדיניות הפיסקאלית בנושא משאבי נפט וגז בישראל. כהונתו הייתה אמורה להסתיים באפריל 2011, אך עקב קושי של שר האוצר, יובל שטייניץ, לקבוע את מחליפו, הוארכה כהונתו עד אוקטובר 2011.

ב-2012 מונה למרצה בכיר בתואר שני בלימודי מיסים ועסקים במסלול האקדמי המכללה למינהל.

בתחילת 2013, לאחר תקופת צינון של שנה, הצטרף לפירמת רואי החשבון RSM שיף הזנפרץ ושות' כיועץ מקצועי חיצוני.

ב-2013 התמנה לדירקטור בלתי תלוי בחברת סנו ולדירקטור חיצוני בשומרה חברה לביטוח.

==חיים אישיים==
התגורר בנתניה, היה נשוי ואב ל-3. נפטר בנובמבר 2019.

==קישורים חיצוניים==
* [http://www.colman.ac.il/sites/default/files/CV_Yehuda.pdf קורות חיים של יהודה נסרדישי], באתר המסלול האקדמי המכללה למינהל
* 
* 
* [https://taxes.gov.il/about/publicannouncements/pages/ann121219_1.aspx דברים לזכרו של יהודה נסרדישי ז"ל מנהל רשות המיסים לשעבר במלאת 30 לפטירתו], באתר רשות המסים בישראל, 12 בדצמבר 2019

==הערות שוליים==

קטגוריה:עולים לאחר קום המדינה: 1948–1950
קטגוריה:ישראלים ילידי איראן
קטגוריה:מנהלי רשות המיסים בישראל
קטגוריה:נתניה: אישים
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:ישראלים שנולדו ב-1944
קטגוריה:ישראלים שנפטרו ב-2019
תמיר סטיינמן

תמיר סטיינמן ו[[דני קושמרו בציור גרפיטי בתל אביב, בעקבות סיקור מלחמת חרבות ברזל]]
תמיר סטיינמן (נולד ב-7 במרץ 1981) הוא עיתונאי ישראלי המשמש כמגיש בחברת החדשות 12.

==ביוגרפיה==
סטיינמן נולד בלונדון ובנוסף לאזרחותו הישראלית, הוא מחזיק באזרחות בריטית. אמו רחל (נהיד) ילידת טהראן, עלתה עם משפחתה לארץ בהיותה בת שנתיים בשנת 1950. היא נישאה לאביו לסלי בלונדון שם הקימו את ביתם. הם עלו לישראל בשנת 1984 לרעננה, יחד עם תמיר ואחיו גדול - טל, ועסקו בישראל בהוראה לדוברי אנגלית. בארץ נולדה גם האחות הצעירה - לימור<ref></ref>.

סטיינמן בוגר מכללת ספיר בלימודי תקשורת.

== קריירה ==
סטיינמן שימש ככתב חדשות HOT, וככתב במהדורת מבט של הערוץ הראשון ברשות השידור.

בשנת 2010 מונה לכתב חברת החדשות בדרום ישראל.

במסגרת עבודתו חשף את חוסר המענה למצוקות הנפשיות של תושבי עוטף עזה והדרום בגלל קיצוצי התקנים במשרד החינוך, המחסור בפסיכולוגים חינוכיים בבתי הספר, והקשיים של מרכזי החוסן בשדרות המתקשים לטפל בנפגעי הטראומה באזור<ref name=":0"></ref>.

ב-7 באוקטובר 2023, במתקפת הפתע על יישובי העוטף, היה סטיינמן בין הכתבים שקיבלו הודעות מהתושבים על מצבם, ודיווח על המתרחש באזור.

במרץ 2024 נבחר להנחות את טקס הדלקת המשואות בהר הרצל ביום העצמאות ה-76 של ישראל, לצד מגי טביבי.

== הוקרה ==

* 2019 - פרס העיתונאי המצטיין בתחרות "כתבה מקומית" לשנת 2019 מטעם איגוד דוברי הרשויות המקומיות, יחד עם כתב חדשות 13 אלמוג בוקר<ref name=":0" />.
* ינואר 2024 "אות גיבורי העוטף" מטעם המועצה הציונית בישראל (מבית ההסתדרות הציונית העולמית), בקטגוריית התקשורת. האות הוענק לציון פעילותם המיוחדת של אישים וגופים בימי "מלחמת חרבות ברזל"<ref></ref>.

== חיים אישיים ==
סטיינמן נישא ב-2018 ליעל סייג<ref></ref> ואב לשני בנים. הם מתגוררים בבאר שבע.

==קישורים חיצוניים==

==הערות שוליים==

קטגוריה:עיתונאים ישראלים
קטגוריה:סגל חברת החדשות
קטגוריה:בוגרי המכללה האקדמית ספיר
קטגוריה:ישראלים שנולדו ב-1981
קטגוריה:באר שבע: אישים
קטגוריה:ישראלים ילידי אנגליה
מפרץ גדנסק

מפרץ גדנסק (בפולנית: Zatoka Gdańska; בקזחית: Gduńskô Hôwinga; ברוסית: Гданьская бухта; בגרמנית: Danziger Bucht) הוא מפרץ שנמצא בדרום-מזרח הים הבלטי. המפרץ קרוי על שם העיר הסמוכה למפרץ, העיר גדנסק שבפולין. המפרץ נמצא בין חצי האי סאמביה וחצי האי הל.

== לקריאה נוספת ==
<div class="mw-content-ltr">
* Egbert Kieser: Danziger Bucht 1945. Dokumentation einer Katastrophe. Heyne, München 1984, 
* Doris Kremser (Hg.): Die Belastung der Danziger Bucht – ein europäisches Problem globaler Bedeutung: Textsammlung zur Tagung "Konzepte, Verfahren und Realisationsmöglichkeiten Zukunftsorientierter Gewässerreinhaltung am Beispiel der Danziger Bucht und des Zugehörigen Küstenbereichs". Gdynia, 4.–15. März 1991, 
* Tadeusz Górski: Dzieje polskiej floty od Kazimierza Jagiellończyka do Augusta II Mocnego. Gdańsk: L&L, 2008. .
* Nationalencyklopedin, band 7, Höganäs: Bra Böcker, 1992.
</div>

== קישורים חיצוניים ==

* מפה מס' [http://mapn34.narod.ru/map5/indexa.html N-34-А] (1988)
* 
<div class="mw-content-ltr">
* 
* 
</div>

== הערות שוליים ==

קטגוריה:קצרמר גאוגרפיה של רוסיה
גדנסק
קטגוריה:גדנסק
קטגוריה:פולין: מפרצים
גדנסק
קטגוריה:מחוז קלינינגרד: גאוגרפיה
ניאו ES6

ניאו ES6 (בסינית: 蔚来 ES6) הוא SUV (ראשי תיבות של Sport utility vehicle) חשמלי מתוצרת יצרנית הרכב הסינית ניאו אשר מיוצר משנת 2019 בסין.

דגם "ניאו ES6" הוא ה-SUV השני מתוצרת NIO.

==מאפיינים דגם "ניאו ES6"==

* 5 דלתות.
* 5 נוסעים.
* מנוע קדמי חשמלי המפיק 326 כ"ס.
* סוללת ליתיום-יון.
* טווח סוללה: 450-510 ק"מ.
* 5 רמות גימור.
* מחיר דגמי "ניאו ES6" נע בסין בין 358,000–548,000 רנמינבי.

== תמונות ==
<gallery mode="packed" heights="150">
קובץ:Nio ES6 001.jpg|דגם "ניאו ES6"
קובץ:Nio ES6 002.jpg|דגם "ניאו ES6"
קובץ:Nio ES6 004.jpg|דגם "ניאו ES6"
קובץ:Nio ES6 005.jpg|דגם "ניאו ES6" - מבט לתא הנהג
</gallery>

==ראו גם==
* ניאו Eve
* ניאו ES8

== קישורים חיצוניים ==

* 
* 
* 
* [https://www.nio.com/es6 דגם ניאו ES6 - אתר היצרן]

==הערות שוליים==

קטגוריה:מכוניות חשמליות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
ES6
עמותת הניצחון הסופי

עמותת הניצחון הסופי נוסדה בשנת 2014 על ידי רואי מנדל, מפיק סרטים דוקומנטריים. העמותה מנציחה את הרוח היהודית שצמחה מאפר השואה על ידי הקרנת סרטי 'ניצחון' דוקומנטריים באירועים הכוללים דיאלוג מותאם-קהל בבתי ספר, אוניברסיטאות, ארגונים וחברות פרטיות. בשבע שנות פעילותה, עמותת 'הניצחון הסופי' הפכה לכלי חינוכי המשולב בתוכניות הלימוד הבית-ספריות, במשרד הביטחון ובצבא ובמוסדותיו השונים, תוך שיתוף פעולה עם ארגונים חינוכיים מקומיים וגלובליים המעלים על נס ערכים אנושיים אוניברסליים.

== שם העמותה ==
שם העמותה מתכתב עם 'הפתרון הסופי' של אדולף היטלר. השם מבטא את ניצחון הרוח היהודית שצמחה מאפר השואה, על-אף מאמצי המפלגה הנאצית להשמיד את העם היהודי.

==הסרטים==
===הניצחון הסופי של פליקס זנדמן===

[http://roymandel.co.il/video/86839055 הסרט 'הניצחון הסופי של פליקס זנדמן'] מתחקה אחר סיפור חייו של ד"ר פליקס זנדמן - מהנדס, ממציא, יזם ובעל חזון, שייסד את חברת וישיי אינטרטכנולוג'י העולמית, מיצרניות הרכיבים האלקטרוניים הגדולות והמוערכות בעולם. פליקס, שורד שואה, התחבא יחד עם דודו ו-2 יהודים נוספים בבור שנחפר תחת מיטת העוזרת הפולניה שעבדה בבית משפחתו. ב-17 החודשים בהם שהו בבור למד פליקס מדודו מתמטיקה ופיזיקה. בצאתם מהבור הפך פליקס לאחד המדענים החשובים בעולם ולימים אף רכש את קונצרן 'AEG טלפונקן' הגרמני שהיה מקור גאוותו של היטלר ושימש את הוורמאכט כחיל הקשר הגרמני במלחמת העולם השנייה. הסרט מביא את סיפור ניצחונותיו של פליקס; החל מהצלחתו לשרוד מול ניסיונות הנאצים לרוצחו, המשך בהקמת הקונצרן העולמי 'וישיי', עבור בתרומתו לביטחון ישראל וכלה בניצחון הסופי שלו על אדמת גרמניה.

===טיסה אחת בשבילנו===

הסרט "טיסה אחת בשבילנו" מבוסס על ספרו של פרופ' דייוויד ס. ויימן 'הפקרת היהודים' ומביא מחקרים ועדויות שמוכיחים שבנות הברית, בראשות ארצות-הברית ובריטניה, ידעו על השמדת יהודי אירופה והחרישו בעת שהקרמטוריום ומסילות הברזל שהובילו אל אושוויץ היו בטווח טיסותיהם של מטוסי בנות הברית. האלוף אמיר אשל, מפקד חיל האוויר היוצא, הוא גיבור הסרט ששיאו במטס חיל האוויר הישראלי שהוביל מעל מחנה ההשמדה אושוויץ.

===הכינור שחזר===

זיגמונט רולט, ששרד את זוועות הנאצים בצ'נסטוחובה מספר על הקמתה של התזמורת הפילהרמונית הישראלית, סיפור ששזור בקורותיהם של ריינהרד היידריך ויוזף גבלס, טוסקניני ואלברט איינשטיין.

===שני אסמים===

הסרט "שני אסמים" מלמד כי עוד קודם שהנאצים החליטו על 'הפתרון הסופי' רבבות יהודים נרצחו בידי שכניהם הכפרים ועיירות בפולין, ברוסיה ובאוקראינה. בין גיבורי הסרט: פרופסור שבח וייס - שגריר ישראל בפולין, המשוררת כלת פרס נובל לספרות ויסלבה שימבורסקה וההיסטוריונים פרופסור יהודה באואר, פרופסור יאן גרבובסקי וד"ר חוי דרייפוס - מהבולטים בחוקרי השואה בעולם.

===תוצרת ז'יד===

סיפורו של מחנה עבודות הכפייה בסְקַרְזִ'יסְקוֹ-קָמְיֶינָה, שבו מייצרת כיום רפאל את טילי הספייק שפולין רכשה בישראל.

==קישורים חיצוניים==
* [https://finalvictory.org/ האתר הרשמי]

הניצחון הסופי
קטגוריה:זיכרון השואה בישראל
יחסי לאוס–שווייץ

יחסי לאוס–שווייץ הם היחסים הדיפלומטיים הרשמיים שבין הרפובליקה הדמוקרטית העממית של לאוס לבין הקונפדרציה השווייצרית.

== היסטוריה ==
בין הרפובליקה הדמוקרטית העממית של לאוס לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים שבין הרפובליקה הדמוקרטית העממית של לאוס לבין הקונפדרציה השווייצרית הם יחסים דיפלומטיים חמים וידידותיים, המתבססים על תרומתה של שווייץ להאצת ההתפתחות של לאוס.

שווייץ הכירה לראשונה בעצמאותה של לאוס מצרפת ב-1957 ("הודו-סין הצרפתית"). בשנת 1963 כוננו לראשונה יחסים דיפלומטיים רשמיים בין שתי המדינות. היחסים הדיפלומטיים הללו מנוהלים על ידי השגרירות השווייצרית בבנגקוק, בירת תאילנד הסמוכה ללאוס. בנוסף, מחזיקה שווייץ קונסוליה רשמית בוויינטיאן.

שווייץ מפעילה תוכנית הומניטרית בלאוס החל משנת 1995. תוכנית זו מתמקדת באזור הקרוב לנהר המקונג שזורם במדינה ולה שלוש מטרות; יצירת בסיס לשלטון מקומי חזק, הבטחת ביטחון המזון שאוכלים תושבי המקום וחיזוק שוק העבודה בלאוס. מלבד התוכנית, שווייץ נוהגת לשלוח ללאוס סיוע הומניטרי בעתות צרה (אסונות טבע וכיוצא בזה).

== יחסים כלכליים ==
יחסי המסחר שבין שווייץ ללאוס גדלים משנה לשנה ועשו את הקפיצה הגדולה ביותר בשנות התשעים של המאה העשרים, אך עם זאת, הם עדיין נשארו קטנים יחסית. ענפי הייצוא העיקריים של שווייץ ללאוס כוללים שעוני יד, שעוני קיר, מוצרי פרמצבטיקה וציוד אלקטרוני. לעומת זאת, ענפי הייצוא המרכזיים של לאוס לשווייץ הם אבני חן וטקסטיל.

== שווייצרים בלאוס ==
על פי הלשכה השווייצרית המרכזית לסטטיסטיקה, בתחילת שנת 2018 התגוררו בלאוס מאה שלושים ואחד אזרחים שווייצרים.

== נציגויות דיפלומטיות ==
* לאוס אינה מיוצגת בשווייץ בדרג השגרירות. לאוס מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר צוג.
* שווייץ אינה מיוצגת בלאוס בדרג השגרירות. שווייץ מיוצגת בלאוס בדרג הקונסולרי באמצעות קונסוליה רשמית שהיא מחזיקה בויינטיאן, בירת המדינה. שווייץ האמינה את שגרירותה שבבנגקוק, בירת תאילנד הסמוכה, על לאוס.

== קישורים חיצוניים ==
* [https://www.eda.admin.ch/countries/laos/en/home/switzerland-and/bilateral-relations.html Bilateral relations Switzerland–Laos], אתר משרד החוץ של שווייץ

== הערות שוליים ==